**Informație cu privire la activitatea serviciului administrare vinietă pe perioada martie-mai 2017**

Începând cu data de 20 februarie 2017, serviciul administrare vinietă din cadrul Î.S. ,,Administrația de Stat a Drumurilor”, a preluat administrarea procesului de procurare, evidență și raportare a vinietelor.

***Vinieta*** este taxa pentru folosirea drumurilor din Republica Moldova de către autovehiculele neînmatriculate în Republica Moldova, clasificate la poziţia tarifară 8703 şi de către remorcile ataşate la acestea, clasificate la poziţia tarifară 8716, a cărei plată se confirmă printr-un certificat valabil pe o anumită perioadă de timp.

La moment, vinieta poate fi procurată la filialele și agențiile băncii Moldova Agroindbank, la terminalele de plată (QIWI, Paynet, Paymaster și MMPS), dar și online, accesând pagina web [www.vinieta.gov.md](http://www.vinieta.gov.md), prin intermediul Serviciului Guvernamental de plăți electronice (MPay). Pentru a ușura procesul de înregistrare și procurare a vinietei, a fost creat *„Ghidul de utilizare”*, pus la dispoziția utilizatorului atât pe pagina web a vinietei în compartimentul *„Despre”*, cât și pe [www.asd.md](http://www.asd.md) .

În cazul completării formularului de plată a vinietei de către operatorii băncii, beneficiarii vor achita pentru acest serviciu un comision de 7 mdl sau 1,5% din taxa achitată. Banca va elibera o confirmare de plată a vinietei.

Conform datelor statistice, pe perioada martie – mai, au fost procurate 128259 viniete, iar încasările au constituit 22.856.759 lei.

Pe parcursul a 3 luni au apărut un șir de probleme ce țin de procurarea vinietei online. Serviciul administrare vinietă, împreună cu reprezentanții MAIB și E-gov, au intervenit prompt de fiecare dată pentru soluționarea acestora.

La moment, se lucrează la conceptul unui Sistem Informațional Automatizat de Stat (SIAS E-vinieta), ce are menirea să eficientizeze procesul de administrare, procurare și control a vinietei. Acesta va face conexiune între programele serviciilor (ASD, MAIB, MAI, Poliția de Frontieră, E-gov și Serviciul Vamal), astfel încât contribuabilii să beneficieze de un serviciu modern și de înaltă calitate.

Adăugător, vă informăm că începând cu data de 1 ianuarie 2017, taxa pentru vinietă a fost majorată, iar în tabelul de mai jos, prezentăm tarifele pentru fiecare tip de vinietă.

**Prețurile vinietei**

|  |  |  |
| --- | --- | --- |
| **Obiectul impunerii** | **Perioada (zile)** | **Taxa (euro)** |
| Autovehiculele clasificate la poziția tarifară 8703 și remorcile atașate la acestea, clasificate la poziția tarifară 8716 | 7153090180 | 48164585 |
| Autovehiculele clasificate la poziția tarifară 8703 și remorcile atașate la acestea, clasificate la poziția tarifară 8716, introduse pe teritoriul vamal de către persoanele fizice cu domiciuliul în orice stat străin și care dețin permis de conducere emis în țara în care au domiciliu, declarate prin acțiune, aflate pe teritoriul vamal al Republicii Moldova | Peste 180În decursul a 12 luni consecutive | 180Se achită pentru fiecare perioadă consecutivă de 180 de zile, inclusiv perioadele incomplete ce urmează după primele 180 de zile |

 **Șef serviciu Petru CANGEA**